text: گزشتہ برسوں کے دوران بھارت اور مراقش نے مخلصانہ اور دوستانہ تعلقات برقرار رکھے ہیں اور ان باہمی تعلقات کو خاطر خواہ نمو حاصل ہوئی ہے۔ بھارت مراقش کی فاسفیٹ اور اس کی کشید سے حاصل ہونے والی اشیاء کی اہم منڈی میں شمار ہوتا ہے۔ مراقش میں کیمیاوی کھاد کے شعبے میں ایک بھارت ۔مراقش مشترکہ صنعت جس کا نام آئی ایم اے سی آئی ڈی ہے، کا قیام نومبر 1999 میں عمل میں آیا تھا۔ فی الحال یہ مشترکہ صنعت سالانہ بنیاد پر 430000 ایم ٹی فاسفورک ایسیڈ تیار کررہی ہے جسے بھارت درآمد کرتا ہے۔ مراقش کی فاسفیٹ کمپنی او سی پی نے بھارت میں پارادیپ فاسفیٹ لمیٹیڈ میں سرمایہ کاری کررکھی ہے۔ بھارت کو برآمد کی جانے والی دیگر اشیاء میں خام دھاتیں ، دھاتوں کا کاٹھ کباڑ ، نیم تیار شدہ مصنوعات اور اِن- آرگینک کیمیکلز وغیرہ شامل ہیں۔